Diari Oficial de la Generalitat Valenciana


Sumari del DOGV 7644, del 27-10-2015 (2015/8646)

DECRET 189/2015, de 23 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Cardenal Herrera-CEU.
------------------------------------------------------------------------------------------------------------------------------------------------------------------------

### Dades del document

Número de DOGV
:   7644

Data del DOGV
:   27-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8646


Data del document
:   23-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * Universitat Cardenal Herrera-Ceu
    * centre d'ensenyament

DECRET 189/2015, de 23 d'octubre, del Consell, pel qual s'autoritza la implantació d'ensenyaments universitaris oficials de grau en la Universitat Cardenal Herrera-CEU. [2015/8646]  
La Universitat Cardenal Herrera-CEU ha sol·licitat l'autorització per a implantar els ensenyaments universitaris oficials de grau que s'especifiquen en l'annex del present decret.   
El Consell Valencià d'Universitats i de Formació Superior va ser informat de la proposta d'implantació dels ensenyaments en sessió de 26 de març de 2015.  
L'Agència Valenciana d'Avaluació i Prospectiva (AVAP) ha emés els preceptius informes favorables.  
Els corresponents plans d'estudis han sigut verificats pel Consell d'Universitats.  
Per això, vistos els articles 12.2 i 35.2 de la Llei Orgànica 6/2001, de 21 de desembre, d'Universitats, l'article 3.3 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 23 d'octubre de 2015,  
  
DECRETE  
  
Article 1. Autorització d'ensenyaments  
S'autoritza la Universitat Cardenal Herrera-CEU per a implantar, en el curs 2015-2016, els ensenyaments que condueixen a l'obtenció dels títols oficials de grau els ensenyaments dels quals s'especifiquen en l'annex del present decret.  
  
Article 2. Inscripció en el registre i efectes  
De la present autorització serà informat el Ministeri d'Educació, Cultura i Esport a l'efecte que aquest eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Publicació dels plans d'estudis  
Tal com preveu l'article 35.4 de la Llei Orgànica 6/2001, de 21 de desembre, d'Universitats, el rector o la rectora de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudis en el Boletín Oficial del Estado i en el Diari Oficial de la Comunitat Valenciana.  
  
Article 4. Seguiment  
Durant el curs acadèmic 2016-2017, l'Agència Valenciana d'Avaluació i Prospectiva (AVAP) durà a terme el seguiment del compliment dels plans d'estudis verificats pel Consell d'Universitats, llevat que la data de la verificació inicial dels títols implique que en eixe curs haja de renovar-se l'acreditació.  
  
Article 5. Renovació de l'acreditació dels títols  
Abans del transcurs de sis anys, a comptar de la data de la verificació inicial o des de l'última acreditació, els títols universitaris oficials de grau hauran de renovar la acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 6. Expedició de títols  
Els títols universitaris seran expedits, en nom del rei, pel rector o per la rectora de la universitat, d'acord amb el que estableix la normativa vigent.  
DISPOSICIONS ADDICIONALS  
  
Primera. Limitació de la despesa  
La implantació i posterior desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Cardenal Herrera CEU.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució del present decret.  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de ser publicat en el Diari Oficial de la Comunitat Valenciana.  
  
València, 23 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
ANNEX  
  
Graus curs 2015/2016  
Universitat Cardenal Herrera-CEU  
  
1. Grau en Gastronomia/Gastronomy, amb 110 places de nou ingrés.  
  
2. Grau en Fonaments d'Arquitectura, amb 70 places, de nou ingrés, de les quals 35 en castellà i 35 en anglés.